title: Komission täytäntöönpanoasetus (EU) 2019/303, annettu 21 päivänä helmikuuta 2019, rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa kolmannessakymmenennessäkolmannessa osatarjouskilpailussa

text:
                  22.2.2019

                  FI

                  Euroopan unionin virallinen lehti

                  L 51/6

         KOMISSION TÄYTÄNTÖÖNPANOASETUS (EU) 2019/303,
         annettu 21 päivänä helmikuuta 2019,
         rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa kolmannessakymmenennessäkolmannessa osatarjouskilpailussa
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
         ottaa huomioon Euroopan parlamentin ja neuvoston asetuksen (EU) N:o 1308/2013 soveltamissäännöistä julkisen intervention ja yksityisen varastoinnin tuen osalta 18 päivänä toukokuuta 2016 annetun komission täytäntöönpanoasetuksen (EU) 2016/1240 (2) ja erityisesti sen 32 artiklan,
         sekä katsoo seuraavaa:

                     (1)

                     Komission täytäntöönpanoasetuksella (EU) 2016/2080 (3) aloitettiin rasvattoman maitojauheen myynti tarjouskilpailumenettelyllä.

                     (2)

                     Kolmannessakymmenennessäkolmannessa osatarjouskilpailussa saadut tarjoukset huomioon ottaen olisi vahvistettava vähimmäismyyntihinta.

                     (3)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa rasvattoman maitojauheen myyntiä koskevassa kolmannessakymmenennessäkolmannessa osatarjouskilpailussa, jonka tarjousten jättöaika päättyi 19 päivänä helmikuuta 2019, vähimmäismyyntihinta on 163,10 euroa 100 kilogrammalta.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä helmikuuta 2019.

                  Komission puolesta,

                  puheenjohtajan nimissä

               Jerzy PLEWA

                  Pääjohtaja

                  Maatalouden ja maaseudun kehittämisen pääosasto

            (1)  EUVL L 347, 20.12.2013, s. 671.

            (2)  EUVL L 206, 30.7.2016, s. 71.

            (3)  Komission täytäntöönpanoasetus (EU) 2016/2080, annettu 25 päivänä marraskuuta 2016, rasvattoman maitojauheen myynnin aloittamisesta tarjouskilpailumenettelyllä (EUVL L 321, 29.11.2016, s. 45).


title: Neuvoston täytäntöönpanoasetus (EU) 2019/350, annettu 4 päivänä maaliskuuta 2019, Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta

text:
                  4.3.2019

                  FI

                  Euroopan unionin virallinen lehti

                  LI 63/1

         NEUVOSTON TÄYTÄNTÖÖNPANOASETUS (EU) 2019/350,
         annettu 4 päivänä maaliskuuta 2019,
         Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta 18 päivänä tammikuuta 2012 annetun neuvoston asetuksen (EU) N:o 36/2012 (1) ja erityisesti sen 32 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 18 päivänä tammikuuta 2012 asetuksen (EU) N:o 36/2012.

                     (2)

                     Ottaen huomioon Syyrian tilanteen vakavuuden sekä viimeaikaiset ministerinimitykset ja kuvernöörinvaihdokset, seitsemän henkilöä olisi lisättävä asetuksen (EU) N:o 36/2012 liitteessä II olevaan luetteloon luonnollisista henkilöistä, oikeushenkilöistä, yhteisöistä ja elimistä, joihin kohdistetaan rajoittavia toimenpiteitä. Kahdeksaan asetuksen (EU) N:o 36/2012 liitteessä II mainittuun henkilöön liittyvät tiedot olisi saatettava ajan tasalle.

                     (3)

                     Asetus (EU) N:o 36/2012 olisi näin ollen muutettava tämän mukaisesti,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) N:o 36/2012 liite II tämän asetuksen liitteen mukaisesti.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä maaliskuuta 2019.

                  Neuvoston puolesta

                  Puheenjohtaja

               A. ANTON

            (1)  EUVL L 16, 19.1.2012, s. 1.

            LIITE

               I
               Lisätään seuraavat henkilöt asetuksen (EU) N:o 36/2012 liitteessä II olevassa A osassa (Henkilöt) olevaan luetteloon:

                           Nimi

                           Tunnistetiedot

                           Perusteet

                           Luetteloon merkitsemisen päivämäärä

                           ”275.

                           Kenraalimajuri Mohammad Khaled al-Rahmoun

                           Syntymäaika: 1957. Syntymäpaikka: Idleb.
                           Sukupuoli: mies.

                           Sisäministeri.
                           Nimitetty marraskuussa 2018.

                           4.3.2019

                           276.

                           Mohammad Rami Radwan Martini

                           Syntymäaika: 1970. Syntymäpaikka: Aleppo.
                           Sukupuoli: mies.

                           Matkailuministeri.
                           Nimitetty marraskuussa 2018.

                           4.3.2019

                           277.

                           Imad Muwaffaq al-Azab

                           Syntymäaika: 1970. Syntymäpaikka: Damaskoksen ympäristö.
                           Sukupuoli: mies.

                           Opetusministeri.
                           Nimitetty marraskuussa 2018.

                           4.3.2019

                           278.

                           Bassam Bashir Ibrahim

                           Syntymäaika: 1960. Syntymäpaikka: Hama.
                           Sukupuoli: mies.

                           Korkeakouluministeri.
                           Nimitetty marraskuussa 2018.

                           4.3.2019

                           279.

                           Suhail Mohammad Abdullatif

                           Syntymäaika: 1961. Syntymäpaikka: Lattakia.
                           Sukupuoli: mies.

                           Julkisten töiden ja asuntoasioiden ministeri.
                           Nimitetty marraskuussa 2018.

                           4.3.2019

                           280.

                           Iyad Mohammad al-Khatib

                           Syntymäaika: 1974. Syntymäpaikka: Damaskos.
                           Sukupuoli: mies.

                           Viestintä- ja teknologiaministeri.
                           Nimitetty marraskuussa 2018.

                           4.3.2019

                           281.

                           Mohammad Maen Zein-al-Abidin Jazba

                           Syntymäaika: 1962. Syntymäpaikka: Aleppo.
                           Sukupuoli: mies.

                           Teollisuusministeri.
                           Nimitetty marraskuussa 2018.

                           4.3.2019”

               II
               Korvataan asetuksen (EU) N:o 36/2012 liitteessä II olevassa A osassa (Henkilöt) olevat kohdat seuraavasti:

                           Nimi

                           Tunnistetiedot

                           Perusteet

                           Luetteloon merkitsemisen päivämäärä

                           ”74.

                           Mohammad Walid Ghazal

                           Syntymäaika: 1951. Syntymäpaikka: Aleppo.
                           Sukupuoli: mies.

                           Entinen asuntoasioiden ja kaupunkirakentamisen ministeri. Entisenä hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                           21.10.2014

                           107.

                           Mohammad Ibrahim Al-Sha'ar

                           Syntymäaika: 1956. Syntymäpaikka: Aleppo.
                           Sukupuoli: mies.

                           Entinen sisäministeri. Entisenä hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                           1.12.2011

                           172.

                           Ali Hadar

                           Sukupuoli: mies.

                           Kansallisten sovintoasioiden viraston (National Reconciliation Agency) päällikkö ja entinen kansallisista sovintoasioista vastaava kansliaministeri. Entisenä hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                           16.10.2012

                           188.

                           Bishr Riyad Yazigi

                           Syntymäaika: 1972.
                           Sukupuoli: mies.

                           Entinen matkailuministeri. Entisenä hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                           24.6.2014

                           190.

                           Hussein Arnous (alias Arnus)

                           Syntymäaika: 1953.
                           Sukupuoli: mies.

                           Vesivaroista vastaava ministeri. Hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                           24.6.2014

                           213.

                           Bishr al-Sabban (alias Mohammed Bishr Al-Sabban; Bishr Mazin Al-Sabban)

                           Sukupuoli: mies.

                           Entinen Damaskoksen kuvernööri, joka oli Bashar al-Assadin nimittämä ja edelleen lähellä häntä. Tukee hallintoa ja on vastuussa Syyrian siviiliväestöön kohdistetuista väkivaltaisista tukahduttamistoimista muun muassa osallistumalla sunniyhteisöjä syrjiviin toimiin pääkaupungissa.

                           28.10.2016

                           217.

                           Atef Naddaf

                           Syntymäaika: 1956. Syntymäpaikka: Damaskoksen ympäristö.
                           Sukupuoli: mies.

                           Kotimaan kaupan ja kuluttajansuoja-asioiden ministeri.
                           Nimitetty marraskuussa 2018.

                           14.11.2016

                           219.

                           Ali Al-Zafir

                           Syntymäaika: 1962. Syntymäpaikka: Tartous.
                           Sukupuoli: mies.

                           Entinen viestintä- ja teknologiaministeri. Entisenä hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                           14.11.2016”